**Ανδρέα Κάλβου**

Ο τίτλος του ποιήματος είναι μια συνεκδοχή· αποδέκτες του δεν είναι μόνο οι Αγαρηνοί, αλλά όλοι οι τύραννοι.

**Εις Αγαρηνούς**

**α΄**

Ένας Θεός και μόνος,

**Ο Θεός και ο Ήλιος της Δικαιοσύνης**

Η πρώτη ενότητα του ποιήματος (α΄-ζ΄) είναι περιγραφική:

1. Εντοπίστε τις έντονες οπτικές και ακουστικές εικόνες της ενότητας.
2. Ποια είναι τα χρώματα που επικρατούν στην περιγραφή;
3. Βρείτε 3 παρομοιώσεις στην ενότητα.
4. Στις στροφές γ΄ και δ΄ έχουμε σχήμα/κίνηση πτώσης (🡫)και ανάτασης (🡩), αντίστοιχα· με ποιες λέξεις δηλώνονται; Ποιο αρχαιοελληνικό συντακτικό σχήμα συναντάμε εδώ;
5. Στους στίχους 19-27 της ραψωδίας Θ στην Ιλιάδα, ο Δἰας μιλώντας στη συνέλευση των θεών λέει:

*«Και δοκιμάστε, ω θεοί, για να το μάθετε όλοι.*

*Χρυσή κρεμάστε αλυσίδα απ’ τ’ ουρανού την άκρη,*

*και αθάνατοι και αθάνατες, όλοι απ’ αυτήν πιαστείτε,*

*Αλλά δεν θα μπορέσετε μ’ όσο κι αν βάλτε κόπο*

*να σύρετε απ’ τον ουρανό στη γη εμένα, τον πιο τρανό του κόσμου κυβερνήτη.*

*Αλλ’ αν εγώ το ήθελα θα είχα τη δύναμη και μόνος*

*μ’ όλη την γη και τη θάλασσα επάνω να σας σύρω.*

*Και θα’ δενα την αλυσίδα στην κορυφή του Ολύμπου*

*ώστε τα πάντα ανάερα να μείνουνε στον κόσμο.*

*Τόσο ανώτερος εγώ θεών και ανθρώπων είμαι».*

Ποιες ομοιότητες διακρίνετε ανάμεσα στο παραπάνω απόσπασμα και την πρώτη ενότητα του ποιήματος;

αστράπτει από τον ύψιστον

θρόνον· και των χειρών του

επισκοπεί τα αιώνια

άπειρα έργα.

**β΄**

Κρέμονται υπό τους πόδας του

πάντα τα έθνη, ως κρέμεται

βροχή έτι εναέριος

εν ῳ κοιμώνται οι άνεμοι

της οικουμένης.

**γ΄**

Αλλ’ η φωνή του ακούεται,

φωνή δικαιοσύνης,

και οι ψυχαί των ανόμων

ως αίματος σταγόνες

πέφτουν στον άδην.

**δ΄**

Των οσίων τα πνεύματα

ως αργυρέα ομίχλη

τα υψηλά αναβαίνει,

και εις ποταμούς διαλύεται

φωτός και δόξης.

**ε΄**

Μόνον βλέπω τον Ήλιον

μένοντα εις τον αέρα·

τους τριγύρω χορεύοντας

ουρανούς κυβερνάει

με δίκαιον νόμον.

**ς΄**

Φαίνεται εις τον ορίζοντα

ωσάν χαράς ιδέα,

και φωτίζει την γην

και των θνητών τα έργα των πολυπόνων.

**ζ΄**

Όμως ιδού τα σκήπτρα

άφησεν, εβασίλευσεν·

ότι ανάγκην το ανθρώπινον

στήθος έχει αναπαύσεως

ανάγκην ύπνου.

**η΄**

Ποίος ποτέ του Θεού,

**Οι τύραννοι**

Δεύτερη ενότητα του ποιήματος (η΄-κ΄)

1. Η μετάβαση στη δεύτερη ενότητα γίνεται με τη χρήση ενός ρητορικού ερωτήματος. Ποια είναι η απάντησή του;
2. Στις στροφές θ΄ και ι΄ διαπιστώνουμε τη σκληρή ειρωνεία του ποιητή για τους τυράννους. Με ποια εκφραστικά μέσα δηλώνεται αυτή η ειρωνεία; Προσέξτε τη στίξη και τα επίθετα.
3. Ποιες είναι οι αδικίες για τους οποίες κατηγορεί ο ποιητής τους τυράννους;
4. Στη στροφή ιγ΄ εντοπίστε το ασύνδετο σχήμα. Τι νομίζετε ότι θέλει να εκφράσει ο ποιητής με αυτό;

ποίος του Ηλίου ωμοίασεν;

διατί βωμούς, θυμίαμα

διατί ζητούν οι μύριοι

τύραννοι, κι ύμνους;

**θ΄**

Ύψιστοι αυτοί! —λαμπρότεροι

αυτοί των άλλων! —μόνοι!—

Λαμπροί, κι ύψιστοι οι δίκαιοι,

και μόνοι των ανθρώπων

οι ευεργέται.

**ι΄**

Κριταί ως θεοί! και πότε

την αρετήν αθλίως,

πότε δεν εκατάτρεξαν;

πότε ευσπλαγχνίαν εγνώρισαν,

δικαιοσύνην;

**ια΄**

Με υπερηφάνους πόδας

καταφρονητικούς,

δεν πατούν το χρυσούν

συντριφθέν τώρα ζύγωθρον

του ορθού νόμου;

**ιβ΄**

Το αχόρταστον δρέπανον

αυτοί βαστούν· θερίζουν

πάντ’ όσα ο ίδρωτάς μας

ωρίμασεν αστάχυα

δια τους υιούς μας.

**ιγ΄**

Τρέξε επάνω εις τα κύματα

της φοβεράς θαλάσσης,

κινδύνευσε, αναστέναξε,

πίε το πικρόν ποτήριον

της ξενιτείας·

**ιδ΄**

Διά την τροφήν που εσύναξας

με κόπους ανεκφράστους,

εις τα παραθαλάσσια

ιδού χάσκει το λαίμαργον

στόμα τυράννων.

**ιε΄**

Τι τα ευωδή αγκαλιάζετε

προσκέφαλα του γάμου;

τι φιλείτε το μέτωπον

ιερόν των γονέων σας

με τόσον πόθον;

**ις΄**

Η σάλπιγγα, τα τύμπανα

σας προσκαλούν· αδίκους,

ασυνέτους πολέμους

φέρετε, κατασφάξατε

τα έθνη αθώα.

**ιζ΄**

Όχι μόνον τον ίδρωτα,

αλλά και τ’ αίμα οι τύραννοι

ζητούσιν από σας·

κι αφού ποτάμια εχύσατε

μήπως τους φθάνει;

**ιη΄**

Την πνοήν σας αχόρταστοι

επιθυμούν· αλίμονον

αν ποτέ επί τα σφάγια

των τυράννων αναστε-

νάξῃ η ψυχή σας.

**ιθ΄**

Αλίμονον, αλίμονον,

όταν ο θεός πέμψῃ

ακτίναν αληθείας

και με αυτήν το στήθος σας

ζωοποιήσῃ.

**κ΄**

**Η στάση του ποιητή απέναντι στους τυράννους**

Τρίτη ενότητα του ποιήματος (κα΄-κβ΄)

1. Τι προτιμά ο ποιητής να του συμβεί αντί να προσκυνήσει τους τυράννους;
2. Εντοπίστε την επιβλητική εικόνα που υπάρχει στη στροφή κα’ και συγκρίνετέ την με την τελευταία σκηνή της τραγωδίας του Αισχύλου «Προμηθέας Δεσμώτης», όπου ο ήρωας καταβαραθρώνεται από έναν κεραυνό του Δία:

*Όχι πια με τα λόγια, μα ιδού αληθινά   
που τραντάζεται η γης   
και μαζί μουγκρίζει βαρύ της βροντής   
τ' αντιλάλημ' απόγεια και γλώσσες στριφτές    
οι αστραπές σαϊτεύουν φωτιάς.*

*Άγριος σίφουνας στρίβει ψηλά κουρνιαχτό,    
όλοι οι άνεμοι σκιρτούν, και μ' αντίπνοη οργή    
στήνουν πόλεμο ο ένας στον άλλο αντίκρυ,    
και ταράχτηκε ο αιθέρας με τον πόντο μαζί.    
Βέβαια τέτοια απ' τον Δία χιμάει φανερά*

*κατά πάνω μου αντάρα, που τρόμο γεννά.    
Μα, ω μητέρα μου εσύ σεβαστή, κι ω που συ   
μες στο φως τυλίγεις, αιθέρα, το παν,   
πόσον άδικα, δείτε με, πάσχω!*

Εάν τις το νουθέτημα

θείον ακολουθήσῃ,

στόμα μαχαίρας, βάσανα,

κλαύματα φυλακής

τότε ας προσμένῃ.

**κα΄**

Και τοιούτοι, εμπρός σας

εγώ να γονατίσω!—

η γη ας σχισθῄ, εις το βάραθρον

η βροντή τ’ ουρανού

ας με τινάξῃ·

**κβ΄**

Προτού σας ατιμήσω,

ω γόνατά μου. — Ατάρακτον

έχω το βλέμμα, οπόταν

το καταβάσω εις πρόσωπον

ενός τυράννου.

**κγ΄**

Εσείς ωσάν ο Ήλιος

λαμπροί! — ναι φλόγας βέβαια

βλέπω διαδημάτων,

αλλά τας δυστυχίας μας

μόνον φωτίζουν.

**Σύγκριση Ήλιου-τυράννων**

Τέταρτη ενότητα του ποιήματος (κγ’-επίλογος)